ming030890/wiki-yue-high-quality huggingface dataset:
茶多酚

綠茶中嘅大多數多酚係黃烷-3-醇（兒茶素）。
茶多酚係統稱由茶中發現到嘅啲天然植物化合物多酚類。啲化合物會影響茶嘅味道同口感。茶多酚包括兒茶素、茶黃素、單寧同埋類黃酮。
綠茶發現嘅多酚包括埋表沒食子兒茶素沒食子酸酯（EGCG）、表沒食子兒茶素、表兒茶素沒食子酸酯同埋表兒茶素之類成分；綠茶裏便仲含有啲黃烷醇似山柰酚，槲皮素同楊梅黃酮。

兒茶素類
綠茶UV 280 nm色譜圖。最高峰係咖啡因，第二高峰係EGCG
兒茶素類包括表沒食子兒茶素-3-沒食子酸酯（EGCG）、表兒茶素（EC）、表兒茶素-3-沒食子酸酯（ECg）、表沒食子兒茶素（EGC）、兒茶素、同埋沒食子兒茶素（GC）。綠茶中EGCG嘅含量高啲。
啲兒茶素佔到25％嘅新鮮茶葉乾重， 之兒茶素嘅總含量出於物種差異、克隆變異（clonal variation）、生長位置、季節、光照變化同海拔高度嘅唔同而走差好大。佢哋幾乎存在於由山茶製成嘅所有茶中，包括埋白茶、綠茶、紅茶同埋烏龍茶。
歐洲食品安全局（European Food Safety Authority）喺2011年進行有嘅一項分析發現，茶中啲兒茶素戥維持正常血液LDL-膽固醇濃度之間冇顯示到因果關係。
4-羥基苯甲酸，3,4-二羥基苯甲酸（原兒茶酸），3-甲氧基-4-羥基苯丙酸同3-甲氧基-4-羥基苯甲酸（香草酸）係綠茶浸液（infusion）落到人體入邊主要嘅兒茶素代謝產物。

茶黃素
大吉嶺紅茶浸液：由於茶黃素含量高啲，精製紅茶有比起紅色嚟似橙色多啲嘅色調。
睇在茶葉嘅氧化度，兒茶素單體結構捱代謝成二聚體茶黃素戥低聚物茶紅素。紅茶啲苦澀味歸功於茶黃素。一杯紅茶（200毫升）裏便啲茶黃素嘅平均含量係12.18 毫克。
紅茶裏便發現到三種主要類型嘅茶黃素，即茶黃素（TF-1），茶黃素-3-沒食子酸酯（TF-2）戥茶黃素-3,3-二沒食子酸酯（TF-3）。

單寧
單寧酸係一種澀味、苦味嘅多酚化合物，可以結合同埋整沉澱啲有機化合物去。沒食子酸參與結合成嘅所有兒茶素，例如EGCG（表沒食子兒茶素沒食子酸酯），之係具有收斂特性嘅單寧。

類黃酮
截至2020年，啲喊做類黃酮嘅酚類仲畀初步研究緊，之冇證據表明類黃酮會對身體健康或疾病風險有影響。茶係普通食品同飲料產品裏便類黃酮含量最高嘅一種。 兒茶素類係生長中嘅茶葉中最大嘅類黃酮類。根據美國農業部發布嘅報告，喺200毫升嘅茶入便，類黃酮嘅平均總含量綠茶係266.68毫克、紅茶係233.12 毫克。

研究
2020年嘅一項審查發現，低至中等質素嘅證據表明每日飲茶可能會降低心血管疾病同死亡嘅風險。
2007年嘅一項研究發現，營養混合物含有綠茶（多酚）同維他命C嘅會「抑制感染細胞中病毒核蛋白嘅產生」。即係話，份研究發現，含綠茶嘅營養混合物都係一種抗病毒藥物，之冇毒副作用。
梁樂童

梁樂童（Stephanie Leung，1999年6月3號—），係香港女歌手，2022年HOY TV選秀節目《就是青春》十強。之後佢幫過一啲HOY TV嘅外購劇唱香港版主題曲。現為星演國際（中文：星演國際）旗下歌手。

簡歷
梁樂童於1999年6月3號喺香港出世，佢自少喜愛繪畫彈結他，唱歌等多方面藝術發展。到18歲起參加過唔同選秀節目，包括內地AKB48選秀，韓國唔同偶像經紀公司選秀，亦曾在香港本地參加過不少歌唱比賽，最後成功參選HOY TV選秀節目《就是青春》。
2023年1月19號，梁樂童喺新城知訊台擔任節目《四四六六拆掂佢》嘉賓主持。
2023年7月，梁樂童首次推出單曲《心甘情願》。
葉劉淑儀

葉劉淑儀，GBM，GBS，JP（英文：Regina Ip Lau Suk-yee，1950年8月24號—），簡稱葉劉，係香港政府前官員同公務員，第四、五、六、七屆香港立法會議員。2022年7月起，擔任行政會議召集人。

生平
葉劉淑儀鄉下響廣東南海羅村。老竇劉福成係星加坡華僑，阿媽華彩鳳係佢老竇嘅妾侍。
葉劉淑儀嚮聖士提反女子中學、香港大學文學院、格拉斯哥大學、史丹福大學畢業。響主權移交前響港英政府做人民入境事務處處長，係香港史上第一個做紀律部隊阿頭嘅女性。特區政府成立後，葉劉淑儀響1998年7月畀嗰時嘅特首董建華委任做保安局局長。
響保安局局長任內，葉劉淑儀嘅政績引起爭議。響處理居港權同《公安條例》修訂等等棘手議題上，有人話佢強硬果斷，係特區唔少得嘅「鐵娘子」。葉劉淑儀曾經係特區政府民望最高嘅局長，但自從佢響2002年9月開始推銷《基本法23條》本地立法以後，由於畀人話佢態度輕佻傲慢，又不時發表大爭議性嘅言論，令佢民望一路跌，至2003年7月1號50萬人上街遊行後，佢民望更跌落谷底，做咗最唔受歡迎嘅政府官員。同時亦有人借用佢其嘅髮型，話佢「掃把頭」。最後《23條》立法擱置，佢自己亦響同年7月16號辭職，成為首批辭職嘅問責局長之一。
落台後，葉劉淑儀去美國進修，2006年學成返香港，而且重新投入政壇，搞匯賢智庫，自任主席，就社會事務發表意見，令外界揣測佢有意競逐2008年香港立法會選舉，以至於2012年香港特別行政區行政長官選舉。至2007年9月27號，佢向外界公佈參加立法會港島選區補選，同包括佢前上司陳方安生等7個人爭補選議席，不過佢輸咗畀陳方安生。
2008年，葉劉淑儀再次喺港島區參選，當選成為香港立法會議員，隨後兩屆，佢亦能成功冧莊。
2011年，葉劉淑儀同田北辰、史泰祖等人創立新民黨，並成為創黨主席。
2011年8月，葉劉淑儀話會「犧牲」自己參選第四屆行政長官。2012年2月20號，葉劉淑儀宣佈參選行政長官選舉，佢認為另外兩位候選人唐英年同埋梁振英都出現嚴重誠信問題，希望參選能夠畀選委同市民多一個選擇。不過佢喺提名截止前未能獲得所需嘅150個提名票，而放棄參選。同年連任立法會議員，之後加入行政會議。
2014年，新民黨同公民力量結盟，而佢就成為公民力量會長。
佢喺2016年香港立法會選舉入面競逐連任成功。同年12月15號，葉劉淑儀正式宣布參選第5屆香港行政長官選舉，但最後無攞到足夠提名。
佢喺2021年香港立法會選舉入面競逐連任成功。
2022年7月，擔任新一屆行政會議召集人。

屋企
劉淑儀喺1981年12月10號嫁畀正興建築創辦人葉正平個仔葉文浩，最初係由屋企嘅工人介紹嘅，兩個人只係拍咗拖五個月，但係呢頭婚事受到葉文浩幾個妹嘅反對，葉正平更加向法庭申請禁制令，唔准佢哋兩個用自己個名派帖，最後葉家喺擺酒當日全部缺席。
葉文浩個妹葉文心就解釋話，1981年5月阿媽啱啱過身，未落葬就搞喜事唔係太好，但係葉劉堅持要喺嗰時結婚。
1983年，老爺葉正平過身，但佢嘅遺產淨係傳畀葉家嘅三姊妹，葉文浩同大佬葉文山不滿，就向法庭申請遺囑無效，不過法院最後都係判葉家三姊妹贏咗，葉文浩更加因為噉同佢啲妹決裂。到1989年，佢個女葉榮欣出世。
1996年，葉文浩發現有肝癌，年零之後就死咗，之後佢就要寡母婆湊大個女。

政治立場同爭議
葉劉淑儀係香港親中派人士，自2012年起做埋行政會議成員。佢亦曾經唔止一次對歐美國家政府作出錯誤指控。不過，佢喺LGBT權益上嘅問題就比起其他親中派開明，支持佢哋擁有更平等嘅權利。

引述希特拉靠民主選舉上台謠言
内文：希特拉靠民主選舉上台謠言
喺推動香港就基本法23條立法期間，當時做保安局局長嘅葉劉淑儀就曾經話民主幫助希特拉上台，並導致後嚟嘅大屠殺，仲話民主唔係解決所有問題嘅萬靈丹。呢句話當時引起社會嘩然。
不過，好多人都會反駁，指責當時希特拉當時所用嘅暴力手段，以及當時所謂嘅民主選舉並無俾到真正人民選擇。

否認新疆種族滅絕
新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而美國兩任國務卿蓬佩奧同布林肯，都將中國針對新疆維吾爾族嘅行為定義為「種族滅絕」。但葉劉淑儀就曾經喺Twitter引中國女星迪麗熱巴作例子，質疑呢個說法。另外，喺2021年2月，葉劉淑儀訪問網上群組Save HK嘅創辦人，就再質疑指控無證據。
葉劉淑儀喺Twitter嘅言論，當時就受到唔少外媒嘅批評同質疑。《經濟學人》編輯Don Weinland批評，形容佢呢個Post可能係世界上最卑鄙嘅推文。路透社國際新聞編輯Gerry Doyle就反問，黑人音樂巨星Jimi Hendrix係60年代最紅嘅音樂人，係咪咁樣就可以證明當年美國無種族歧視。
另外，國際社會因為中共對新疆作出種族清洗嘅行為，對中國進行制裁，有啲時裝品牌亦宣布唔再用新疆棉，引起咗唔細嘅風波。葉劉淑儀亦隨即表態支持新疆棉花，又批評佢自己有用開嘅Burberry品牌對新疆作出失實同無理指控，話要停用Burberry產品。

收受時代生活集團利益爭議
2016年11月，時事評論員黃世澤喺自己嘅網誌，以及立場新聞，都分別揭發時代生活集團多名管理層對葉劉淑儀、田北俊同容海恩三名新民黨立法會議員，喺2016年香港立法會選舉嘅競選工程入面，捐助近50萬，其中一名管理層葉家明更加係新民黨成員。黃世澤質疑，葉劉淑儀收咗時代生活集團咁多錢，又參與行政會議同立法會發展事務委員會，有利益衝突之嫌。

被指錯誤指控美國喺烏克蘭資助生化武器實驗室
2022年3月25號，葉劉淑儀喺Facebook專頁發布兩則宣稱「霍士新聞踢爆美謊言」嘅帖文，內容轉載佢之前喺《明報》嘅文章，當中宣稱俄羅斯國防部喺3月6號公布喺烏克蘭境內發現由美國資助嘅生化武器實驗室，又話引述美國《霍士新聞》（Fox News）電視節目主持人卡臣（Tucker Carlson）嘅批評以及美國國務院政治事務國務次卿盧嵐（Victoria Nuland）親口承認，證實呢個說法。葉劉淑儀又指控美國傳媒同政府一直欺騙人民。但事實查核實驗室之後驗證，葉劉指所謂親口承認嘅美國官員只係提到烏克蘭有「生物研究設施」，唔等於「生化武器實驗室」，亦冇提到係咪屬於美國或者由美國資助，`更加冇承認烏克蘭有生化武器或生化武器實驗室。事實查核實驗室批評，葉劉淑儀咁做係發表誤導內容。

發放虛假信息指控英國議會制度封閉
喺2022年8月，佢曾經公開指控英國議會制度封閉，每區得7－8萬選民，比起香港立法會選區少，幾萬票就贏，以票數計算民意授權，英國國會議員比所有香港立法會議員低。不過香港嘅特首選舉或立法會功能組別選舉，不論係喺北京未經諮詢或香港人同意強行修改之前或之後，都有人只得幾百票，甚至冇競爭對手下當選，但葉劉淑儀就未有提及，言論被一啲人批評。

選舉經歷
2021年，佢喺李家超無提政綱嘅情況下，有份提名李家超參與2022年香港行政長官選舉。

其他
葉劉淑儀曾經客串電影《失戀急讓》，入面「降級」飾演中西區區議會議員葉劉淑之。
葉國謙

葉國謙，GBM，GBS，JP（1951年11月8號—）係香港政治人物，港區全國人大代表(第十三屆)，做過香港行政會議成員、香港立法會區議會（第一）功能界別議員、中西區區議會議員、民建聯副主席、香港房屋委員會委員。

屋企
佢個仔葉亦楠係做建築工程方面嘅工作，佢做過香港工程商安保工程嘅行政總裁。而葉亦楠嘅老婆就係香港嘅名流李佩材家族嘅後人李恩盈。
佢孖生細佬係葉國忠，佢做過市政局議員及區議員。侄仔葉傲冬都做過油尖旺區議會主席。

政治立場
佢係香港親中派一員。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

武漢肺炎疫情嚴峻期間參與大型聚會
喺2022年，香港武漢肺炎疫情嚴峻，好多市民都受限聚令限制唔可以聚會，生活受到一定影響，不過喺1月，消防處被揭發喺尖沙嘴消防局大樓嘅會社內舉行百人聚餐午宴，其中包括葉國謙在內，仲有消防處處長梁偉雄、建築署長何永賢、深水埗警區指揮官吳樂俊、立法會議員楊永杰、深水埗民政事務專員黃昕然、九龍城民政事務專員蔡敏君，仲有警務處、民政署同埋食環署嘅高級官員都有出席，事件被人批評，話呢啲官員知法犯法。
林曉蕙

林曉蕙（Candice Lam，2001年—），係香港女藝人，2022年HOY TV選秀節目《就是青春》十四強，之後有幫HOY TV主持節目。

簡歷
林曉蕙於2001年喺香港出世，佢係香港大學醫科生，亦做過香港游泳代表隊成員。
蔡嘉寶

蔡嘉寶（Akina Choi，1989年8月26號—），曾用藝名Akina P.，係香港女模特兒同YouTuber，2006年參選《yes!!》「校花校草選舉」後出道。
2022年HOY TV選秀節目《就是青春》入面佢用「Uplive挑戰者」身份「踢館」失敗，之後有幫HOY TV主持節目。
蔡冠深

蔡冠深，GBM，GBS，JP（英文：Jonathan Choi，1957年—），祖籍中山，香港建制陣營（商界親中派）政治人，亦係一名生意人，係香港商人兼慈善家蔡繼有嘅二仔，老婆係關頴琴。
蔡氏家族經營海產生意起家，依家佢係新華集團主席，香港同多倫多都有公司上市。

政治立場
佢政治立場係親中派，喺2014年有份贊助慶祝中國65週年嘅官方國慶晚會。喺2020年有份支持北京未經諮詢或香港人同意，強行訂立嘅《港版國安法》。

選舉經歷
另外喺2017年，佢有份提名林鄭月娥參與2017年香港行政長官選舉。

「大灣區人」言論
喺2018年5月時，蔡冠深接受《香港經濟日報》訪問嗰時話：「將來我哋唔係香港人，係『大灣區人』，所以唔好只係諗香港嘅利益，應該先一體化嘅角度去諗。」呢番言論畀唔少泛民主派人士認為：佢係出賣香港利益嘅「賣港賊」。不過，四年後（2022年）接受香港01訪問嗰時，佢就話：「做生意好實際，唔好成日諗政治」。
烏克蘭人民共和國

烏克蘭人民共和國 (烏克蘭文：Українська Народня Республіка，羅馬化：Ukrainska Narodnia Respublika) 係一個曾經喺東歐出現嘅國家，由1917到1921年期間，控制咗依家烏克蘭嘅大部分地方。

歷史
喺1917年，俄羅斯帝國爆發二月革命，之後嘅俄國臨時政府對國內嘅少數族裔俾咗唔少嘅權利，其中包括咗烏克蘭人。喺1917年3月，烏克蘭中央議會成立，作為烏克蘭人自己嘅議會。喺3個月之後，議會宣佈喺俄國入面自治。到十月革命之後，呢個議會反對咗布爾什維克，並且宣佈成立烏克蘭人民共和國，正式由俄國獨立。呢個國家喺大部分時間控制嘅地方，大概等同俄國期間嘅8個省。
雖然個國家維持咗唔係好耐，但係喺幾年嘅時間經過咗唔少嘅變動。喺最初成立嘅時候，雖然主要嘅政治人物都宣佈咗反對布爾什維克，但係佢哋本身有唔少都係社會主義嘅支持者。喺1918年4月到12月期間，由德意志帝國支撐嘅烏克蘭國（英文：Ukrainian State）曾經控制過烏克蘭嘅地區，但係到德國喺《康邊停戰協定》認輸之後就散哂。
到1919年1月，烏克蘭人民共和國恢復控制，喺《烏克蘭統一協定》入面正式同西烏克蘭人民共和國統一，成立一個獨立代表烏克蘭人嘅國家。
喺1919年7月，波蘭正式承認烏克蘭人民共和國，成為咗第一個咁做。到1920年尾，蘇俄同蘇烏開始贏緊俄國內戰，烏克蘭人民共和國繼續控制嘅地越嚟越少。1921年3月，波蘭同蘇俄喺《里加和約》畫定咗烏克蘭入蘇聯地頭，烏克蘭人民共和國正式滅亡。
自從滅亡之後，烏克蘭一直都有一個流亡政府，代表住一個獨立民主嘅烏克蘭。到1991年蘇聯解體，蘇烏成為咗依家嘅烏克蘭，呢個願景終於實現。
許榮茂

許榮茂，GBM，GBS係香港商界人物兼親中派政治人物，祖籍福建石獅。

生平
許榮茂喺1950年出世，由於父母係中醫嘅關係，許榮茂自細就受到佢哋嘅熏陶。到1979年，佢落到嚟香港，就喺藥材舖度做伙計，但時間唔係好長。後來佢轉行做股票經紀，開始致富。
1980年代後期，許氏雖然喺股票市場大有斬獲，但覺得市場大風大浪，於是開始轉戰實業。當時許氏開始轉做製衣代工，又將廠房搬去中國。跟住佢又開始經營中國同澳洲嘅房地產生意，到1994年成立世茂房地產，到2006年上市。

選舉經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會社會福利界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
許漢忠

許漢忠，香港親中派政治人物。

政治參與
佢係香港親中陣營嘅支持者，有份贊助慶祝中國65週年嘅官方國慶晚會。

選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
曹王敏賢

曹王敏賢（Tso Wong Man-yin，1944年10月30號—），係香港輻射防護專家，曹宏威老婆，做過香港臨時立法會議員同民建聯成員。
譚惠珠

譚惠珠，GBM，GBS，CBE，OBE，JP（粵拼：taam4 wai6 zyu1；1945年11月2號—），花名「珠姐」，係現任港區全國人大代表、民建聯黨員同香港基本法委員會委員。香港人，籍貫廣東中山，1980年代試過同時做立法局議員、行政局議員、市政局議員同埋區議員，被稱為「四料議員」。此外，佢重係香港警察散仔會嘅創會會長。

用職權炒的士牌
1990年7月，《壹週刊》爆出譚惠珠身為交通諮詢委員會主席，竟然有「先達的士公司」嘅股份，間公司專炒的士牌，又未申報利益。由於涉及利益衝突，譚惠珠重向無綫新聞申訴，掀起一場干預新聞自由嘅風波。最後譚被殖民地政府疏遠，1991年，譚惠珠就冇得再做行政局議員、立法局議員同交通諮詢委員會主席。

政壇變色龍
香港殖民地時期，譚惠珠思想比較民主同開明，但係立場傾向港英政府。例如1980年，譚惠珠喺公安法例修訂草擬嘅論壇話，民眾集會只要證明冇動亂嘅可能性，就唔算係非法集會，以放寬公眾表達意見嘅權利，主張限制警權。但1990年代後，佢就同政敵范徐麗泰一樣投奔親中陣營，好似支持23條立法。更話反對嘅人，唔配做中國公民。

主張審查泛民主派參選權利
2021年3月，中國全國人民代表大會未徵詢過香港市民嘅意見，就通過咗一個『311決定』，引嚟泛民主派同好多西方世界列國嘅批評，形容呢個方案扼殺香港民主。
譚惠珠之後多次強調要「愛國者治港」，又曾經公開話，如果泛民主派要參選，佢哋要交代對愛國者為主體治港嘅睇法，支持成立資格審查委員會篩選泛民主派參選嘅權利，又話香港唔可以以民意治港。

政治立場
佢係香港親中派一員。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會法律界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
譚耀宗

譚耀宗，GBM，GBS，JP（TAM Yiu-chung，1949年12月15號—），人稱「譚Sir」，係全國人民代表大會常務委員會前任委員同埋前任港區全國人大代表，以前做過民建聯主席同埋香港立法會議員。英國商業管理學會永遠榮譽會士，曾修讀澳洲國立大學延續教育部成人教育課程。

屋企
譚耀宗祖籍廣東惠陽，不過佢就喺香港出世，但佢兩個仔移民咗去澳洲。

政途
譚耀宗係資深左派工會人士，曾經係工聯會副理事長，全國政協委員。民建聯成立後，佢一直係民建聯成員。佢響1985年至1995年間，循勞工界功能界別獲選為立法局議員，但佢響1995年立法局選舉中，敗於民主黨李華明而短暫告別議會工作。1996年12月，佢被委任做臨時立法會議員。
1997年至2002年間佢被委任做行政會議成員。1998年，佢以民建聯名單排頭位出選新界西選區，成功重返立法會。2004年佢再透過新界西直選進入立法會。
2007年8月，民建聯主席馬力死後，民建聯常委會選譚耀宗接任民建聯主席，2016年卸任立法會議員一職。

政治立場
佢係香港親中派一員。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
2023年，佢正式卸任港區人大代表。
譚錦球

譚錦球，GBS，JP，祖籍廣西欽州，香港親中陣營政治人、社福界人士、生意人，譚鎮國嘅老頭。加多寶集團執行董事。

政治立場同選舉經歷
譚錦球係香港親中陣營嘅支持者，支持北京未經諮詢或香港人同意，同時惹嚟泛民主派一致負評嘅《香港國安法》。2020年5月，佢以政商界人士身份參與一份國安法嘅支持聯署，但係有關聯署之後被踢爆老作，其中名單上嘅張寶華、徐熙媛、李巧靈同蔣志光矢口否認參與聯署，而陳汝騫就响2019年離世。
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會社會福利界當然委員。2022年，佢喺李家超無提政綱嘅情況下，有份提名李家超參與2022年香港行政長官選舉。
佢曾經有份呼籲人參與設立政治篩選並大幅度削減直選議席嘅2023年香港區議會選舉。
柿柿

柿柿（英文：chichi），係香港女YouTuber同剪片師，2021年開始拍YouTube片，因為參與過呂爵安《Again!》嘅MV而開始獲注意，而佢同呂爵安都係讀香港大學工商管理學系（資訊系統）。
甸史托維路

甸史托維路（英文：Dean Stockwell，1936年3月5號—2021年11月7號）係美國一個男電視、電影、舞台劇演員，攝影師同電影導演，佢喺1945年出道。
有所畏

《有所畏》係臺灣歌手韋禮安出嘅第三張創作專輯，喺2014年3月5號開始預購，3月25號發行。呢張專輯透露咗佢自己對黑暗、鬼魂、高處同舞台嘅恐懼，靈感嚟自李安嘅電影《少年Pi的奇幻漂流》。2015年，韋禮安憑住專輯入面嘅《狼》攞到第26屆金曲獎演唱類最佳作曲人獎。
鄧小平南巡

鄧小平南巡係1992年春天嘅事。嗰陣中華人民共和國改革開放搞咗十幾年，但係國內外有啲爭拗，經濟發展慢落嚟，好多人心大心細，唔知改革仲要唔要行落去。八十八歲嘅鄧公唔理咁多，親自坐火車南下，由武昌出發，先去深圳，再巡珠海、上海等地。佢一路同地方官傾計，講得清清楚楚：「市場經濟唔係資本主義專利，社會主義一樣用得！」「發展先係硬道理！」仲叫大家「唔好再拗無謂嘅理論」，要「放開手腳搞改革，加快開放」。佢喺深圳特區話：「唔改革開放就係死路一條！」即刻登咗篇《東方風來滿眼春》，全國報紙爭住轉載。南巡講話直接打破咗保守派嘅框框，催生「社會主義市場經濟」體制，從此中國經濟起飛，1990年代GDP狂飆，外資湧入，特區同浦東開發區變身現代化都市。呢次南巡被叫做「第二次改革開放」，為中國崛起鋪定條黃金路。
趙華娟

趙華娟係香港親中派政治人物。

早年經歷
趙華娟來自福建，1989年嚟香港，起初喺中資貿易公司做文員，之後轉去地產界，仲成立左自己嘅地產裝飾公司。後來遇到經濟唔好，佢同幾個朋友創立香港中西區婦女會，並得到中西區各界協會同福建社團聯會嘅捐助。

政治立場
佢係香港親中派人士，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。
佢主張香港融入大灣區發展，又曾經公開讚揚習近平講話。針對2016年香港立法會宣誓風波，佢曾經批評青年新政兩名立法會議員辱國。

選舉經歷
喺2021年9月，佢成為香港特别行政區選舉委員會基層社團委員。
喺政府大幅度削減直選議席同排除民主派參選嘅2023年香港區議會選舉，趙華娟曾經參選地區委員會界別（中西區），攞到95票，成功當選。

家庭
趙華娟已經結咗婚，有一子一女。
任重誠

任重誠，香港親中派政治人，喺廣東東莞投資近30年嘅港商，康湖國際控股有限公司董事長。

政治立場
佢係香港親中派成員，曾經公開支持排除非建制派嘅所謂「愛國者治港」同埋參與親中派媒體對「十四五」規劃嘅宣傳。
施琅

施琅（1621年3月7號—1696年4月22號），字尊侯，號琢公，係大明末年、大清初年軍事將領，福建晉江人，祖籍河南固始。
佢早年係鄭芝龍嘅得力助手，1646年跟住鄭芝龍投降大清，1647年投靠鄭成功嘅反清義旅，不過後嚟，鄭成功手下曾德一度得罪佢，佢借啲意殺咗曾德，因而得罪咗鄭成功，鄭成功即刻誅殺施琅成家，佢走甩咗，老頭同埋細佬被殺。
由於屋企人被鄭成功族滅嘅深仇大恨，佢再次投降大清，而佢最出名嘅事蹟係1683年澎湖海戰，率領大清軍隊佔領臺灣，開始臺灣清治時期，重被清聖祖封做靖海侯，死後謚號襄莊。

屋企人
施琅有八個仔：施世騌、施世綸（施潯江）、施世騮、施世驥、施世騋、施世驃、施世驊、施世範。此外，施祥鵬（前任全國政協香港委員）亦係佢嘅後代。
鎳

鎳（粵拼：nip1，英文Nickel）係元素一種，符號Ni，原子序號28，原子重量58.69344。佢密度8.912，溶點1726.15，沸點3186，熱容量有0.444，電負度有1.91。
維基同享有多媒體嘅嘢：
Nickel（類）
軟枝黃蟬

軟枝黃蟬（粵拼：jyun2 zi1 wong4 sim4；學名：Allamanda cathartica）；第個名係黃鶯（wong4 ngang1）、黃蟬仔（wong4 sim4 zai2）、重瓣黃蟬（cung4 fan2 wong4 sim4）、瀉黃蟬（se3 wong4 sim4）、軟枝花蟬（jyun2 zi1 faa1 sim4）佢係夾竹桃科黃蟬屬嘅藤狀常綠灌木；原產地喺巴西，而家喺大部分嘅熱帶地區嗰度都見到佢。

名
呢樖嘢嘅花樣同色都同就快出蟬仔嘅蛹噉，加上佢啲樹枝好軟熟，所以「軟枝黃蟬」嘅名就係噉嚟。

形態
呢樖嘢嘅葉係3——4嚿輪生，好似張紙咁薄；莖嗰度重有樹汁響度；而花色係金黃色。花樣睇落去好似啲漏斗噉，而花瓣就好似瓦片噉排。佢開完花就結果，出嗰啲果係波形，重生埋刺添。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢雖然話可以入藥，佢可以醫皮膚濕疹、疥癬、瘡瘍腫毒。但凈係可以用佢嘅樹汁嚟外敷患病部位，重要喺用之前，一定要睇吓患者嘅皮膚會唔會發生過敏。因為佢嘅不良反應係好容易搞到皮膚過敏都有。

毒性
成樖嘢都有毒。尤其係乳汁嗰度，一唔小心食咗佢嘅話，可能會有嘴唇紅腫、嘴同脷都乾燥、發高燒、嘔同埋肚疴。如估皮膚掂到佢嘅話，甚至有可能出現紅腫都有。

硬枝黃蟬同軟枝黃蟬嘅區分
由於硬枝黃蟬同軟枝黃蟬呢兩樣都好容易俾人搞亂，因為佢嘅名都好似吓。雖然話噉，但係佢兩個之間嘅關係都差咗好遠，呢兩樣睇佢嘅花就分到邊個係李逵喇。

有關嘅書
《嘉道理農場暨植物園植物保育叢書第三號 嘉道理農場暨植物園植物導賞圖冊》，雷頌宇、邵靄賢、周錦超、馮劍勇 著，2005年，第22頁，ISBN 962-8869-23-X。
《香港有毒植物》，何孟恆 著，香港市政局，1982年，第58頁。
《香港野花 第一冊》，魏遠娥、洪烈招、陳淑瓊、陳愛強 著，香港漁農自然護理署，2007年，第108-109頁，ISBN 978-988-211-344-2。
《香港自然圖鑑系列11 香港有毒植物》，朱惠玲 著，野外動向有限公司 出版，2007年7月，第36頁，ISBN      988-97173-8-7
海南植物志220頁
彭翊慈

彭翊慈（英文：Joyce Peng，1998年3月7號—）藝名慈妹，係臺灣女藝人，自2017年開始做啦啦隊員。
脫古思帖木兒

脫古思帖木兒（1342年3月7號—1388年11月1號）係北元第三個兼末代皇帝，1378年到1388年在位，史稱元天元帝或者北元末主。脫古思帖木兒畀也速迭兒派人殺死後，繼承大蒙古國可汗嘅也速迭兒唔再用「大元」國號，北元結束。
逐步迴歸

喺廿一世紀嘅統計學界，逐步迴歸廣受批評，所以唔多人用。
干支

干支，原本出自紀日法，後來用來紀年紀月。今陣紀年反而為人熟知。而唔少唐人算命都有用到干支，八字四柱，年月日時，都有干支。
天干有十而地支十二，配合咁用，有六十對。蔡邕斷言，干即幹，支即枝。遠於殷商甲骨文，已睇到干支紀日。早年未有干支之稱，有十日同十二辰，可能到後漢先叫干支。

義
甲骨文之中，有甲骨刻有干支表，似為當時卜巫官吏推算所用。而干支表又有版本兩種，一種係三十，一種係六十。因而推斷，至初至初，用來記一月有三十日。後來就變成連綿不斷六十日周期，沿用至今。十干可能出自十日一旬，一月就有三旬。十二支之十二，可能出自觀天得來星辰方位，以此分辨季節，一年十二月之故。近代學者陳久金，推斷干支本來係紀月，十干配陽曆月，十二支配陰曆月，亦即各月之名。而十干配十月曆，漢時日漸失傳，有如西南夷曆，一年有十月，一月三十六日。十干之數，亦同時合五行陰陽，史記天官書，天分五宮，亦係古曆遺留。
十干同十二支，詁訓字義同季節有關，由潛地，到萌發，到生長，到成熟，到枯萎，又到潛地，循環不息。

干支配合
天干者，甲乙丙丁戊己庚辛壬癸。地支者，子丑寅卯辰巳午未申酉戌亥。順序咁，干支各取一，如甲子、乙丑、丙寅，如此類推，就去到壬申、癸酉。天干得十，而地支十二，干短支兩個，天干用盡，就由頭再配，甲戌、乙亥。十二地支用盡，又由頭再配，即丙子、丁丑如此類推，直到尾，壬戌、癸亥，就有六十。
六十干支有，甲子、乙丑、丙寅、丁卯、戊辰、己巳、庚午、辛未、壬申、癸酉、甲戌、乙亥、丙子、丁丑、戊寅、己卯、庚辰、辛巳、壬午、癸未、甲申、乙酉、丙戌、丁亥、戊子、己丑、庚寅、辛卯、壬辰、癸巳、甲午、乙未、丙申、丁酉、戊戌、己亥、庚子、辛丑、壬寅、癸卯、甲辰、乙巳、丙午、丁未、戊申、己酉、庚戌、辛亥、壬子、癸丑、甲寅、乙卯、丙辰、丁巳、戊午、己未、庚申、辛酉、壬戌、癸亥。
數學上來講，六十，咁啱係十同十二最小公倍數。咁意味，十干頭尾數六次，十二支五次，大家就會拍齊。
按，天干戊讀霧，庚讀更，變更之更，癸讀貴。地支寅讀仁，卯讀牡，已讀自，酉讀有，戌讀摔，亥讀害。

干支紀日
干支紀日話咁易。六十干支順序數，逐日數，唔使睇日月星辰氣候。如戊戌年十二月廿二係甲子日，廿三乙丑，廿四丙寅，去到月尾三十壬申。下年己亥年，正月初一癸酉，初二甲戌。下一次甲子日，就係十二月廿二嘅六十日後，約莫兩個月，即二月廿二。
干支紀日唔受改曆影響，千年不變。然而週期太短，單憑就難以確定邊日。之不過，由於佢完全穏定，至少上至春秋史書文物以來，確切從無間斷。史書干支紀日，配以人文天象，往往史學定紀利器。
甲骨文干支紀日。而戰國到漢，出土文物有曆日，寫低一年每月初一干支如何，甚至逐日寫出。

干支紀年
干支紀年，只不過六十年順序數。如一九八四年，正月新年起係甲子年，下一年乙丑，到二〇一八年戊戌，二〇一九年己亥，直到二〇四四年，過六十年，又返去甲子。近代史常用來紀事，如甲午戰爭、戊戌變法、庚子賠款、辛亥革命等。

干支紀月
干支紀月：一年十二月，所以自然配十二地支；同埋有冬至嗰個月，必定為十一月子月。故此，地支自冬至數起，即子。而冬至為中氣，包括必定唔會有嘅閏月。天干係後配上去，要睇嗰年天干，再定正月天干，順序數十二月。如正月為丙，順序數，二月丁、三月戊、四月己、五月庚、六月辛、七月壬、八月癸、九月甲、十月乙、冬月丙、臘月丁。至於點睇定天干。年干甲己，年干乙庚，年干丙辛，年干丁壬，年干戊癸。如己亥年正月，己對丙，正月丙寅。順推二月丁卯，一直到十二月丁丑。至於閏月，同前月相同。如丁酉年六月為丁未月，閏六月都叫丁未月，下月七月，順為戊申月。不過有啲算命法，上半月計六月丁未，下半用計七月戊申。另外亦有種月，係以節氣為計，唔理月光朔望，一年分十二個月，立春起正月，驚蟄起二月。清明起三月，立夏起四月，芒種起五月，小暑起六月，立秋起七月，白露起八月，寒露起九月，立冬起十月，大雪起十一月，小寒起十二月。月干支同上面配法一樣，之不過立春為年首。有啲算命亦會用到。咁就係傳統曆法，陽曆部份。
甲子月到癸亥月：正月子月（一月），二月丑月，三月寅月，四月卯月，五月辰月，六月巳月，七月午月，八月未月，九月申月，十月酉月，冬月戌月（十一月），臘月亥月（十二月）
丙寅月到乙丑月：一月寅月（正月），二月卯月，三月辰月，四月巳月，五月午月，六月未月，七月申月，八月酉月，九月戌月，十月亥月，十一月子月（冬月），十二月丑月（臘月）
壬戌月到辛酉月：正月戌月（一月），二月亥月，三月子月，四月丑月，五月寅月，六月卯月，七月辰月，八月巳月，九月午月，十月未月，冬月申月（十一月），臘月酉月（十二月）

干支紀時
干支紀時，一日十二時辰，自然配十二地支，日用好少要配天干。要配天干，配法同配月一樣，多數用於算命。
一日十二時辰，即兩個鐘。而一時辰又二分為初正，頭一個鐘叫初，尾一個鐘叫正。如午夜十一點到一點。十一點到十二點為子初，十二點到一點為子正。子丑寅卯辰巳午未申酉戌亥，各有初正，就咁順推。實際有分廿四份。以史而言，午夜子正為一日開始，子初係一日結尾。有啲算命流派以子初為始，可能有所誤解。
另漢起有百刻制，滴漏上一日畫夜分一百刻，子夜就初刻，咁就無干支可言。一百同廿四有啲難配合。元時配合兩者，一刻再分為六小刻，子正初刻，子正一刻，子正二刻，子正三刻，子正四刻，再過一小刻，就到丑初初刻。此制用到明時。清時西洋傳教士做欽天監，改制為九十六刻，就拍齊一刻十五分鐘，無四刻。

甲子曆元
干支配年月日時，起首在甲子。古代造曆，各家會推算上古特別之日，叫做曆元，以佢起首。甲子為一切之首，喺正冬至之日，子正之時，月要朔初一。又係甲子年，甲子月，甲子日。就揀依一日做開始。依個只係理論上有，實際上求唔到，搵個近傍。傳統又要一萬萬年之內搵到。到宋時計到盡晒，天文數字，曆元又無乜用，只會嘥心機，就放棄咗。

干支方位
二十四方表
十天干，十二地支，八卦，就配做二十四方位，每位十五度。由北順時針數，子癸丑艮寅甲、卯乙辰巽巳丙、午丁未坤申庚、酉辛戌乾亥壬。陰陽家稱之為二十四山。
子正北，午正南，故此南北綫為子午線。卯正東，酉正西，故此東西線為卯酉線。風水命理流年，配以洛書演化九宮，年九宮，月九宮，日九宮，常見於通書。
先係八個方位，傳統北望南。圖南上北下，左東右西。
十天干按五行而言，東甲乙、南丙丁、中戊己、西庚辛、北壬癸。戊己土中央，唔做方位。
八卦方位，坎為北，四十五度一跳
十二地支，以子為北，順時針分十二份，即係三十度一跳。
配埋天干，唔理中央戊己。夾角之間有八個方位未補，以天干填滿。
最後得出二十四方位，各佔十五度。
莊靴蘇

莊靴蘇（粵拼：zong1 hoe1 sou1，John Herschel，1792年3月7號—1871年5月11號）係個英國嘅天文學家、數學家、化學家，佢曾經喺伊頓公學同埋劍橋大學聖約翰學院讀書。
邱達昌

邱達昌，香港親中陣營政治人、生意人，邱德根家族第二代成員。

政治立場同選舉經歷
佢係香港親中派人士，有份支持同贊助荃灣各界慶祝香港回歸祖國23周年活動。
喺2021年9月，佢成為香港特別行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與第6屆香港行政長官選舉。
佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。

屋企
佢老婆係邱吳惠平，有三個女（邱詠筠、邱詠賢、邱詠禧）、一個仔（邱華瑋），新抱趙式明。
郭炎

郭炎係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
女神配對計劃

《女神配對計劃》係香港無綫電視嘅戀愛真人騷節目，搵咗5位無綫電視女藝員：李芷晴、葉蒨文、梁敏巧、關嘉敏同羅毓儀參與，公開招募全球男士同佢哋進行戀愛配對。
節目預計喺2025年3月中到5月拍攝，並安排喺6月至8月播映，總共12集。

軼事
呢個節目喺2025年2月17號開記者會介紹，即日開始招募男參加者。而喺開記者會之前幾日，已經有流傳呢個節目嘅消息，嗰時流傳嘅節目名叫《女神戀愛現場》，而參加女藝員名單亦相似，唯一分別係流傳嘅戴祖儀最終未有參與，換咗做羅毓儀。
無綫電視上一套類似作品係2022年嘅《CP訓練營》，但參加者全部都有幕前經驗；再上一套係2013年嘅《求愛大作戰》，但參加者全部都係素人。
鄭翔玲

鄭翔玲，香港親中派政治人物，前中國生物製藥主席。

政治立場
佢係香港親中派一員。有份支持北京未經諮詢或香港人同意，強行訂立嘅《港版國安法》。另外，佢亦支持喺實行愛國主義教育。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

屋企人
老公謝炳係泰國卜蜂集團家族成員，有一仔一女：謝承潤、謝其潤。
鄭耀棠

鄭耀棠，大紫荊勳賢，GBS，SBS（YT Cheng，1948年10月14號—），人稱「棠哥」，係港區全國人大代表、香港工會聯合會榮譽會長，香港行政會議前任非官守成員。

政治立場
佢係香港親中派一員。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

野雞大學博士學位爭議
佢報稱攞到加拿大特許管理學院嘅博士學位，但有線新聞喺2019年報道，加拿大特許管理學院其實係一間野雞大學，未獲加拿大當局認可，比錢就有得攞佢哋唔同嘅頭銜。
鄺保羅

鄺保羅，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
釋寬運

釋寬運，本名劉振奎，香港親中陣營政治人、現任香港佛教聯合會會長，蒙古族，遼寧省喀喇沁左翼蒙古族自治縣人，香港西方寺方丈，第十二、十三屆港區全國政協委員。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。

著作
著有《大悲觀世音菩薩》、《佛教改變命運法》、《因緣集世間》、《何去何從》、《蓮宗歷代祖師傳略》、《西方寺七寶鑲嵌藝術》、《三皈五戒》等書，並主編《永惺法師文薈》、《永惺上人開示錄》、《菩提文集》、《菩提隨筆》、《佛學問答》、《永惺老和尚法語集》等書。
鄧麗英

鄧麗英（英文：Tang Lai Ying, Amy），藝名麗英，係香港女演員、歌手、YouTuber，亦係網上短片平台小薯茄嘅成員。中學就讀聖公會聖本德中學。2019年喺ViuTV電視劇作品《教束》中飾演阿MO（郭可儀），畀觀眾在民間電視大獎2019選做「民選最佳女配角」。後加入小薯茄而為人所知，身高148.9厘米。

簡歷
鄧麗英細細個就鍾意演戲同唱歌，求學時期參加過合唱團同校內歌唱比賽，攞咗冠軍，令佢信心大增。加入YouTube Channel小薯茄，實踐咗佢嘅音樂同演戲夢
鍾意日本歌手YUI，見一個女仔攞住結他自彈自唱覺得好有型，想模仿佢，因此想學結他。佢喺社交平台有唔少日文翻唱，例如：《直到世界的盡頭...》（世界が終わるまでは…）、《HELLO ～Paradise Kiss～》
讀大學時，佢揀咗電影系，因為開始想做演員，不過私底下仍然鍾意唱歌
《教束》完結後同「靚仔會長」唐浩然設馬修合唱團創作音樂
擅長扮演「聲音經過處理」
梅懌熙

梅懌熙，香港親中派人士，青年議會副主席，曾擔任香港各區專上學生同盟油尖旺區主席。曾經被指在2012年中共滲透香港大學學生會風波，幫助中共滲透行動。
小薯茄

小薯茄（Pomato）係香港一個網上短片製作團隊，2014年11月正式開始營運，由就讀香港浸會大學電影學院嘅初創成員高江凌、黃家富、關浩傑同陳健欣搞，一次功課合作之後，佢哋發現好夾得嚟，所以決定繼續拍短片。其中有七位幕前演出嘅成員，包括程仁富（程人富）、蔡曉童（童童）、吳冰（阿冰）、關浩傑（阿J）、鄧麗英（麗英）、姚澤汶（肥蚊）同埋朱柏熹（朱mic）。創辦人兼導演高江凌（高Ling）亦係其中一個出名嘅幕後人員。小薯茄短片主要以幽默同引起共鳴為主，因此獲得唔少支持者，截至2024年4月25號，約有57萬4千人訂閱，Instagram亦有65萬4千位追踨者。標語係「由簡單創出不平凡」。
2021年4月，小薯茄聯同另外三個YouTube頻道熊仔頭、試當真、啱Channel用「四台聯播」形式合作拍片。

個名點嚟
小薯茄嘅薯茄讀快啲就會變咗日文「すげえ」（羅馬音：sugee，意思：好犀利），因爲只有小小勁，所以就叫小薯茄。
另一個原因係因爲番茄同薯仔都係好簡單嘅元素，但係呢啲咁簡單嘅元素都可以煲出一煲好好飲、好窩心嘅番茄薯仔湯，就好似小薯茄咁。
Hong Kong 97

《Hong Kong 97》（風格化為 HONGKONG1997 ）係由 HappySoft 開發，喺1995年為超級任天堂娛樂系統發行嘅遊戲。呢隻遊戲因為質素差而名譽唔好。

情節
遊戲目的係殺死中國人同湯少平。遊戲嘅場景係1997年，當時中國人開始移居香港，結果，香港派李小龍嘅親戚陳（佢個樣好似《餐輪上嘅成龍》）去殺死所有12億中國人。 中國人派死咗嘅領袖湯少平（鄧小平飾）追趕陳，而湯少平已經變成武器。遊戲目的係殺死中國人同湯少平。
長江

長江（粵拼：coeng4 gong1；普通話拼音： Chángjiāng (幫手·有關)），又叫江水（gong1 seoi2）、揚子江（joeng4 zi2 gong1）、大江（daai6 gong1），位於中國大陸中部，係中國最長嘅江。長江嘅水源地域係中國西部青海省嘅西藏高原，然後向東流過華中地區，最後注入中國東海。長江全長約6300公里，係亞洲最長嘅大江，兼且係地球第三長河，排喺非洲嘅尼羅河同南美嘅亞馬遜河後面。
長江流域包含中國19個省、直轄市、自治區，成都、重慶、武漢呢啲重要工業都市，同埋南京、上海呢啲商業都會都喺長江一帶，成個流域有4億5千萬人口。由於長江地區人口密集，串起中國重要城市，條江又深入內地，通航里程長，所以譽爲「黃金水道」，由古至今長江航運業都好發達，水上貿易繁盛，舊時係華中乃至四川、華東嘅核心交通綫路。古代隻江字原本專指長江，而河指黃河，後來呢兩個專有名詞都泛化成指代啲大河川嘅一般名詞。長江通常睇做係中國華南同華北呢兩大地區嘅分界綫，不過淮河亦可以當做得呢條界線。
同黃河一樣，長江係中國歷史、文化、經濟中最緊要嘅江河。肥沃繁榮嘅長江三角洲平原產出中國20%嘅GDP。長江流過多樣嘅生態系統，而佢本身亦係多種特有物種、瀕危物種嘅生息地，如揚子鱷、中華鱘。幾千年來，人民用呢條大江去引水、灌溉、飲用、運載、工業、劃界、戰爭。長江上嘅三峽大壩係世界最大嘅水電工程。
近年來，長江遭受來自工業、農業嘅污染物質，同時喪失緊幾多溼地同湖，增強咗季節性洪水嘅因素。一啲江段喺家下劃做自然保護區去保存當中嘅天然環境。有一段長江流過雲南西北部嘅險山深谷之中，嗰度劃做三江並流自然保護區，UNESCO認證佢爲世界遺產。
國際上長江嘅通用名係「揚子江」（英文：Yangtze River），而喺漢字文化圈入面習慣嗌「長江」。「揚子江」呢個名其實係長江最下游個別名，係指從南京到長江口嗰段，呢個名源自江蘇揚州南岸喺隋朝時設嘅渡口揚子津，呢度同對出嘅鎮江互有往來。最初「揚子江」係指揚州同鎮江附近嘅江面，後來指稱嘅範圍擴大。明清時，西洋人從長江口坐船入內地，首先就經揚子江，於是就用呢個名叫長江。而家喺中文入面，「揚子江」可以係指成條長江，亦可以係傳統意義上嘅江蘇嗰段江。
世界主要河川比較

地理
長江分爲上中下游三段，唔同段有唔同名。從青海源頭到湖北宜昌係上游，其中源頭唐古拉山脈到楚瑪爾河口之間喺青藏高原上，呢段最上游嗌長江源（coeng4 gong1 jyun4），又叫通天河（tung1 tin1 ho4），之後巴塘河口到四川宜賓嘅岷江口呢段嗌做金沙江（gam1 saa1 gong1），佢流喺四川西部；喺岷江滙入之後先正式嗌長江，而之後從宜賓到宜昌呢段嗌川江（cyun1 gong1），佢流經四川盆地、三峽，約喺四川東部；中游係宜昌到江西湖口，其中湖北宜都到湖南岳陽嘅江面嗌做荊江（ging1 gong1）；湖口之後係下游，其中安徽境內嗌皖江（wun5 gong1），南京之後嘅江蘇段嗌揚子江；最後流入東海嘅河口喺上海。長江中下游嘅南岸係緊要稻作地帶，舊時嗌做江南，後來「江南」個名收縮到長江下游嘅太湖地區；同時，長江口一帶嘅中國東岸地方嗌做江東。
長江源出自唐古拉山脈，位於青藏高原腹地，之後向東南流過高原，入到橫斷山脈。呢段江流過嘅峽谷非常之險，又深又窄。其中喺橫斷山脈約650km²長嘅嗰段尤其險，喺咁長嘅距離當中江面下降咗1400米咁多，平均一公里下降2米，所以江水洶湧，流得好快。到咗川江嗰段後，基本就位於川東，就一路向東流到三峽。三峽約208公里長，其中峽谷段長97公里，江面闊100米〜350米，江兩邊係大約500米〜1000米高左右嘅山，呢啲山有好多係垂直絕壁，係有名嘅風景。因爲個峽谷入面斷壁千仞、一水中流，長江咁大水量畀峽谷收束住，所以江窄水深，最窄唔過百米，最深水位超過150米，三峽行船時會覺得啲峰㨃上天、而隻船行喺地窖度噉。而家三峽呢度起咗世界最大嘅水壩三峽大壩。
到咗中游後，就基本出咗峽谷、到咗有好多湖分佈嘅平原，而江面亦跟住開闊。喺荊江嗰段，因爲條江彎、水流慢，淤積咗好多河沙，抬高咗河床，甚至重高過週圍嘅平原，所以好容易發洪，有講「萬里長江、險在荊江」，所以呢度築咗好多河堤、搞咗好多水利工程來防範。長江中下游人口密集，水田多，所以水利好緊要。不過落雨落大咗時，一旦長江水位超過堤防，就會有大洪災。到咗下游，長江先向東北流，到南京之後在轉返東面流向，入咗三角洲。下游嘅長江水勢和緩，有好多沙洲。到咗長江口，南面就係上海。長江係中國商業價値最高嘅江河，1794公里長嘅京杭大運河同長江交叉，連通北面嘅黃河同北京。

航運
長江係中國中部嘅東西大動脈，2010年，包括支流在內嘅成個長江水系，佢嘅內河貨運量同貨物週轉量分別佔中國內河運輸總量嘅75.3%同78.0%。雖然話要等岷江喺四川宜賓滙入咗之後先正式叫長江，而喺以前「長江第一港」係宜賓，從宜賓到上海寶山（長江口）之間係長江航運幹道，大約長2800公里左右；後來整治航道，結果幹道向上推咗28公里到雲南水富，目前水富取代宜賓成爲咗「長江第一港」，而目前嘅長江航運幹道從水富到長江口達2838公里，橫貫中國東中西七省二市，同時呢條幹道可能重有得向上推、推到四川攀枝花，噉幹道就有3600公里長。幹道有咁長，再加埋水系內嘅支流，長江嘅航運就好發達，目前長江係世界上運量最大嘅江河，2013年長江幹綫嘅貨物通過量達19.2億噸，連續七年打破世界內河航運記錄，同時長江嘅江蘇段（揚子江）係全球最繁忙嘅水域。
喺延長上游航道同時，亦加深長江下游航道。喺以前能夠全年行鹹水船嘅航段淨係到蕪湖，2.5萬噸級海輪要靠起潮先到南京，而南京到武漢最多行到5000噸級海輪。而家從長江口到江蘇太倉段可以雙向行5萬噸級船，起潮時可以行10萬噸級貨船；而太倉到南京可以行3萬噸級，等到12.5米深水航道從太倉起到南京時，南京亦可以好似太倉家下噉泊到最大嘅10萬噸級船。南京到蕪湖喺豐水期可以行3萬噸級，其他時候係1萬噸級海輪；而蕪湖到安慶可以常年行1萬噸級貨輪。
不過中游嘅荊江因爲航運條件差得滯，影響咗長江航運發展。目前武漢可以行到5000噸級海輪同萬噸級船隊，而豐水期（5月到10月）先至行到萬噸海輪；宜昌到武漢可以行1000～5000噸級內河船組成嘅船隊，不過常年亦就3000噸級以下嘅船；而重慶到宜昌可以行萬噸級船隊、以及3000噸級以下嘅內河船，而從上海到重慶（羊角灘）常年可行2000噸級船；重慶以上可行千噸級嘅船。

相集
長江源。唐古拉山嘅冰川。
長江正源沱沱河
長江喺青海嘅青藏高原。青藏鐵路檻過長江上流。
金沙江虎跳峽
長江上游嘅金沙江。喺雲南嘅虎跳峽。
流過雲南嘅峽谷嘅金沙江
長江響雲南兜返轉行（長江第一彎）
四川宜賓岷江口。岷江同金沙江合流嘅地方，之後先嗌做長江。
長江三峽
長江瞿塘峽
三峽大壩
長江中游嘅湖北宜昌
長江三角洲
南京長江大橋
喺南京嘅江面度行船
長江最後一條支流黃浦江滙入大江嘅地方（上海寶山）
閻惠昌

閻惠昌，SBS，BBS（1954年—）係中國指揮、作曲人，喺陝西渭南郃陽出世。
老婆係古箏樂師熊岳。有一個女閻奕格，係歌手。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
無線電

無線電係指用電磁波通過任何空間（真空都得）傳播訊號嘅技術，咁就唔使用電線都可以通到訊。
喺無線電通訊入面，好似無線電廣播同電視廣播、手提電話、無線電對講機、無線網絡同衛星通訊等等好多用途都會用到，無線電波係用嚟將資訊跨越空間，由發射器傳去接收器，方法係喺發射器度調制無線電訊號（通過改變波嘅某啲方面，將資訊訊號加喺無線電波上面）。喺雷達入面，用嚟定位同追蹤飛機、船、太空船同導彈等物體，由雷達發射器發射嘅無線電波束會喺目標物體上面反射返嚟，而反射嘅波會向通常同發射器共用位置嘅接收器顯示物體嘅位置。喺無線電導航系統入面，好似全球定位系統同VOR，移動導航儀器會接收嚟自多個導航無線電信標嘅無線電訊號，呢啲信標嘅位置係已知嘅，通過精確測量無線電波嘅到達時間，接收器可以計算出佢喺地球上面嘅位置。喺無線無線電遙控設備入面，好似無人機、車庫門遙控器同無匙門禁系統，由控制器設備發射嘅無線電訊號會控制遠程設備嘅動作。
無線電波嘅存在首先喺1886年11月11號畀德國物理學家海因里希·赫茲證明咗。 喺1890年代中期，意大利物理學家古列爾莫·馬可尼喺物理學家用嚟研究電磁波嘅技術基礎上面，開發咗第一部用於長距離無線電通訊嘅儀器， 喺1895年，向超過一公里之外嘅接收者發送咗無線摩斯電碼訊息， 同埋喺1901年12月12號發送咗第一個跨大西洋訊號。 第一個商業無線電廣播喺1920年11月2號播出，當時西屋電氣同製造公司喺匹茲堡，以呼號KDKA廣播咗哈定-柯克斯總統選舉嘅現場結果。
無線電波嘅發射受到法律監管，由國際電信聯盟（ITU）協調，ITU喺無線電頻譜入面為各種用途分配頻帶。

歷史
睇埋：無線電歷史、無線電發明、無線電時間線同廣播歷史
電磁波喺1873年詹姆斯·克拉克·麥克斯韋嘅電磁學理論入面預測咗，而家叫做麥克斯韋方程組，佢提出耦合振盪電場同磁場可以作為波穿過空間傳播，並提出光由短波長嘅電磁波組成。 喺1886年11月11號，德國物理學家海因里希·赫茲試圖證實麥克斯韋嘅理論，首先觀察到佢用原始火花隙發射器產生嘅無線電波。 赫茲同物理學家賈格迪什·錢德拉·玻色、奧利弗·洛奇、瑞利勳爵同奧古斯托·里吉等等嘅實驗表明，好似光噉嘅無線電波表現出反射、折射、繞射、偏振、駐波，並且以同光相同嘅速度傳播，證實咗光同無線電波都係電磁波，只係頻率唔同。 喺1895年，古列爾莫·馬可尼開發咗第一個無線電通訊系統，用火花隙發射器喺長距離發送摩斯碼。 到咗1901年12月，佢已經跨越咗大西洋傳輸。 馬可尼同卡爾·費迪南德·布勞恩因為「佢哋對無線電報發展嘅貢獻」而共同獲得咗1909年諾貝爾物理學獎。
喺無線電嘅頭二十年，叫做無線電報時代，原始嘅無線電發射器只可以發射無線電波脈衝，唔可以發射音頻調制所需嘅連續波，所以無線電係用喺人與人之間嘅商業、外交同軍事文本訊息傳輸。 由1908年左右開始，工業國家建立咗強大嘅跨洋發射器嘅全球網絡，用嚟交換各大洲之間嘅電報流量，並同佢哋嘅殖民地同海軍艦隊通訊。 喺第一次世界大戰期間，連續波無線電發射器、整流電解同晶體無線電接收器檢波器嘅發展，令里金納德·費森登同其他人實現咗幅度調制（AM）無線電話，令音頻可以傳輸。喺1920年11月2號，西屋電氣同製造公司喺匹茲堡，以呼號KDKA播出咗第一個商業無線電廣播，內容包括哈定-柯克斯總統選舉嘅現場報導。

技術
電荷喺加速嗰陣會放射出無線電波。佢哋係由隨時間變化嘅電流人為產生嘅，電流包含喺叫做天線嘅金屬導體入面來回流動嘅電子。
當無線電波離發射天線越嚟越遠嗰陣，佢哋會擴散開去，所以佢哋嘅訊號強度（強度，單位係瓦特每平方米）會降低（睇平方反比定律），所以無線電傳輸只可以喺發射器嘅有限範圍入面接收到，距離取決於發射器功率、天線輻射方向圖、接收器靈敏度、背景雜訊水平，同埋發射器同接收器之間係咪有障礙物。全向天線喺所有方向發射或者接收無線電波，而定向天線就喺特定方向以波束形式發射無線電波，或者只係接收嚟自一個方向嘅波。
無線電波喺真空入面以光速傳播，喺空氣入面速度就稍微慢啲。
除咗無線電波之外，其他類型嘅電磁波，紅外線、可見光、紫外線、X射線同伽瑪射線，都可以攜帶資訊並且用喺通訊。無線電波廣泛噉畀人用喺電訊，主要係因為佢哋嘅傳播特性好，呢啲特性源於佢哋較長嘅波長。 無線電波有能力穿過任何天氣嘅大氣層、樹葉，同埋喺更長波長嘅情況下穿過大多數建築材料。通過繞射，更長嘅波長可以彎曲繞過障礙物，同其他電磁波唔同，佢哋傾向於畀大過佢哋波長嘅物體散射，而唔係吸收。

監管
想知多啲：無線電監管同無線電通訊服務
無線電波頻譜係好多用戶共享嘅資源。同一區域入面嘅兩個無線電發射器，如果嘗試喺相同嘅頻率上面發射訊號，就會互相干擾，導致接收混亂，咁樣兩個傳輸都唔可以清楚噉接收到。 無線電傳輸嘅干擾唔單止會造成巨大嘅經濟損失，而且重可能危及生命安全（例如，喺干擾應急通訊或者空中交通管制嘅情況下）。
為咗防止唔同用戶之間嘅干擾，無線電波嘅發射受到國家法律嘅嚴格監管，並由國際機構國際電信聯盟（ITU）協調，ITU喺無線電頻譜入面為唔同用途分配頻段。 無線電發射器必須攞到政府嘅許可證，根據用途劃分唔同嘅許可證類別，並且限制喺特定嘅頻率同功率水平。喺一啲類別入面，好似無線電同電視廣播電台，發射器會畀予一個獨特嘅標識符，標識符由一串字母同數字組成，叫做「呼號」，必須喺所有傳輸入面使用。 為咗調整、維護或者內部維修無線電話發射器，個人必須持有政府許可證，好似美國嘅通用無線電話操作員許可證噉，通過參加考試嚟獲得，考試要證明佢哋對安全無線電操作具有足夠嘅技術同法律知識。
上面規則嘅例外情況允許公眾喺冇許可證嘅情況下操作消費品入面嘅低功率短程發射器，好似手提電話、無線電話、無線設備、步談機、公民波段無線電、無線麥克風、車庫門遙控器同嬰兒監聽器。喺美國，呢啲屬於聯邦通信委員會（FCC）法規嘅第15部分。好多呢啲設備都使用ISM頻段，ISM頻段係無線電頻譜中一系列預留畀免許可使用的頻段。雖然佢哋可以喺冇許可證嘅情況下操作，但係同所有無線電設備一樣，呢啲設備通常喺銷售之前必須獲得型式認可。
陳兆實

陳兆實，香港親中派人物。
佢曾經參與公開聯署支持北京未經諮詢或香港人同意，強行訂立嘅《港版國安法》。
陳勇 (香港)

〈香港特別行政區立法會 -陳勇議員, BBS, JP〉 (繁體中文)。香港特別行政區立法會。
〈香港特別行政區立法會 - 議員資料庫〉 (繁體中文)。香港特別行政區立法會。
主要負責人 | Main responsible persons—副主席，民建聯
LegComembers—立法會議員，民建聯
政策發言人 | Policy spokespersons—政制事務，民政事務，民建聯
陳振彬

陳振彬，GBM，香港建制派（傳統親中派）政治人，第十二、十三屆港區全國人大代表，觀塘區議會前主席。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2015年香港區議會選舉，佢攞到1,831票，成功當選。
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特別行政區選舉委員會委員(港區全國人大代表)。
陳文義

陳文義係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
陳新滋

陳新滋，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
陳昌裕

陳昌裕，香港親中派人物。
佢曾經參與公開聯署支持北京未經諮詢或香港人同意，強行訂立嘅《港版國安法》。